Marek Janowski (* 18 Februarie 1939 in Warskou) is 'n Pools-gebore Duitse dirigent. Janowski het in Wuppertal naby Keulen grootgeword nadat sy moeder aan die begin van die Tweede Wêreldoorlog daarna verhuis het ten einde nader aan haar ouers te wees. Sy vader het gedurende die oorlog in Pole vermis geraak. Janowski het gedien as die musikale direkteur in Freiburg en by die Dortmund Opera het hy die Dortmunder Philharmoniker gedirigeer vanaf 1973 tot 1979. Van 1983 tot 1987 was hy die hoofdirigent van die Royal Liverpool Filharmoniese Orkes. Hy het van 1986 tot 1990 gedien as Kapellmeister van die Gürzenich Orkes in Keulen. Vroeër, in 1984, het hy die musikale direkteur van die Orchestre Philharmonique de Radio France (toe die Nouvel Orchestre Philharmonique genoem) in Parys geword, welke posisie hy tot die jaar 2000 gehou het. Van 2000 tot 2009 het Janowski gedien as hoofdirigent van die Monte-Carlo Filharmoniese Orkes. Hy was ook vanaf 2001 tot 2004 die hoofdirigent van die Dresden Filharmoniese Orkes. Van 2002 tot en met 2016 was Janowski die hoofdirigent van die Berlyn Radio Simfonieorkes, aanvanklik was die betrekking lewenslank.